[{"text_idx": "#000000", "text": "What is speech and language therapy?"}, {"text_idx": "#000002", "text": "Delivering speech and language therapy services"}, {"text_idx": "#000003", "text": "Learning and development \u203a Practice-based learning\nSocial, emotional and mental health (children)"}, {"text_idx": "#000004", "text": "Sut i ddod yn therapydd lleferydd ac iaith"}, {"text_idx": "#000005", "text": "Ystyried gwneud gradd therapi lleferydd ac iaith yn y brifysgol? Darllenwch am y cyrsiau sydd ar gael yn y Deyrnas Unedig a sut i gyllido eich astudiaethau."}, {"text_idx": "#000007", "text": "Caiff teitl therapydd lleferydd ac iaith ei ddiogelu yn y Deyrnas Unedig, felly mae\u2019n rhaid i chi gwblhau cwrs cofrestredig, lefel gradd gydag achrediad i ymarfer fel therapydd lleferydd ac iaith. Gall hyn fod yn y brifysgol neu fel rhan o brentisiaeth (Lloegr yn unig)."}, {"text_idx": "#000008", "text": "Gellir cwblhau cyrsiau lefel gradd mewn prifysgol naill ai ar lefel israddedig (BSc Anrh) neu o\u0302l-raddedig (PGDip neu MSc)."}, {"text_idx": "#000009", "text": "Y prif wahaniaethau a gofynion pob un yw:"}, {"text_idx": "#000010", "text": "Israddedig (BSc) \u2013 angen pasiau lefel A mewn gwahanol bynciau. Caiff y rhain eu gosod gan brifysgolion unigol ond fel arfer derbynnir pynciau fel ieithoedd (yn cynnwys Cymraeg neu Saesneg), bioleg, seicoleg neu wyddorau.\nO\u0302l-raddedig (PGDip neu MSc) \u2013 angen cymhwyster gradd flaenorol mewn pwnc cysylltiedig (holwch y prifysgolion unigol) fel arfer yn radd gwyddoniaeth, iaith neu seicoleg. Fel arfer bydd angen i chi fod wedi ennill gradd heb fod yn is na 2:1 yn eich gradd flaenorol i gael eich derbyn."}, {"text_idx": "#000011", "text": "Mae cyrsiau israddedig yn cymryd rhwng 3-4 blynedd i\u2019w cwblhau yn dibynnu pa brifysgol a ddewisir."}, {"text_idx": "#000012", "text": "Mae cyrsiau o\u0302l-raddedig yn cymryd tua 2 flynedd i\u2019w cwblhau fel arfer."}, {"text_idx": "#000013", "text": "Ar o\u0302l cwblhau cwrs yn llwyddiannus, gallwch wneud cais i\u2019r Cyngor Proffesiynau Iechyd a Gofal (HCPC) i gofrestru i ymarfer fel therapydd lleferydd ac iaith yn y Deyrnas Unedig ac i ddefnyddio\u2019r teitl a ddiogelwyd."}, {"text_idx": "#000015", "text": "Cefnogi cydraddoldeb, amrywiaeth a chynhwysiant"}, {"text_idx": "#000016", "text": "Mae\u2019r RCSLT yn ymroddedig i gydraddoldeb, cynhwysiant ac amrywiaeth ar draws y proffesiwn. Darllenwch ein datganiad ar y ffyrdd y mae\u2019r proffesiwn therapi lleferydd ac iaith yn ymwreiddio cydraddoldeb, cynhwysiant ac amrywiaeth i bob cam o raddau therapi lleferydd ac iaith."}, {"text_idx": "#000017", "text": "Ar hyn o bryd mae 19 prifysgol yn cynnig cyrsiau lleferydd ac iaith gydag achrediad ar draws y Deyrnas Unedig, felly gallwch ddewis lle i astudio sy\u2019n gweddu i chi."}, {"text_idx": "#000018", "text": "Defnyddiwch ein map rhyngweithiol i ganfod prifysgolion sy\u2019n cynnig cyrsiau israddedig, o\u0302l-raddedig a chyrsiau meistr gydag achrediad."}, {"text_idx": "#000020", "text": "Cliciwch ar bin lleoliad y brifysgol a manylion y brifysgol. Bydd eu rhaglenni wedyn yn ymddangos mewn blwch neidio-allan."}, {"text_idx": "#000022", "text": "Gallwch hefyd weld rhestr o gyrsiau sy\u2019n cynnig rhaglenni gydag achrediad neu lawrlwytho\u2019r rhestr fel PDF."}, {"text_idx": "#000025", "text": "Caiff myfyrwyr hefyd eu cefnogi ar gyfer costau tebyg i:"}, {"text_idx": "#000027", "text": "Ewch i dudalennau cyllid myfyrwyr GOV.UK i gael gwybodaeth sylfaenol am gyllid myfyrwyr yn Lloegr."}, {"text_idx": "#000028", "text": "Mae\u2019r canllawiau yn The Funding Clinic yn cynnwys gwybodaeth fwy manwl am y benthyciadau myfyrwyr yn Lloegr, yn cynnwys y trefniadau arbennig ar gyfer benthyciadau i fyfyrwyr o\u0302l-raddedig ar gyrsiau gofal iechyd."}, {"text_idx": "#000029", "text": "Gall myfyrwyr a gymerodd benthyciad myfyriwr gael mynediad i fenthyciad arall i astudio\u2019r cyrsiau hyn. Nid benthyciad arferol myfyrwyr o\u0302l raddedig yw hyn ond y benthyciad sydd ar gael i fyfyrwyr israddedig i dalu am ffioedd dysgu a chefnogi costau byw."}, {"text_idx": "#000030", "text": "Ym mis Rhagfyr 2019 cyhoeddodd y Llywodraeth, yn ychwanegol at gefnogaeth bresennol i fyfyrwyr, o fis Medi 2020 bydd myfyrwyr sy\u2019n astudio nyrsio, bydwreigiaeth a phynciau perthynol ag iechyd yn derbyn grant heb fod yn ad-daladwy a heb brawf modd o \u00a35,000 y flwyddyn o leiaf."}, {"text_idx": "#000031", "text": "Rydym wedi cadarnhau y bydd y cyllid hwn ar gael i fyfyrwyr therapi lleferydd ac iaith. Cynigir cyllid i fyfyrwyr presennol yn ogystal a\u0302 myfyrwyr sy\u2019n dechau ar y cwrs."}, {"text_idx": "#000032", "text": "Bydd cyllid ychwanegol ar gael i ddenu myfyrwyr i\u2019r pynciau blaenoriaeth uchaf yn seiliedig ar asesiad y Llywodraeth o fregusrwydd a blaenoriaethau gweithlu."}, {"text_idx": "#000033", "text": "Hefyd bydd cyllid ychwanegol ar gael ar gyfer gofal plant ac i gefnogi bregusrwydd rhanbarthol. Gallai cyfanswm cyllid ychwanegol fod yn gymaint a\u0302 \u00a33,000 y flwyddyn ar gyfer rhai myfyrwyr."}, {"text_idx": "#000034", "text": "MoneySavingExpert: Chwalu chwedlau benthyciadau myfyrwyr"}, {"text_idx": "#000035", "text": "Yn yr Alban caiff myfyrwyr eu cefnogi dan y system cyllid cyffredinol a gallant wneud cais am fwrsariaethau a benthyciadau yn dibynnu ar statws ac incwm."}, {"text_idx": "#000036", "text": "Mae lwfansau ychwanegol ar gael yn dibynnu ar amgylchiadau tebyg i:"}, {"text_idx": "#000039", "text": "Ewch i wefan Asiantaeth Dyfarniadau Myfyrwyr yr Alban (SAAS) neu ffonio 0300 555 0505 i gael mwy o wybodaeth."}, {"text_idx": "#000041", "text": "Ar gyfer myfyrwyr sydd wedi byw yng Ngogledd Iwerddon am y tair blynedd ddiwethaf, bydd yr Adran Iechyd yng Ngogledd Iwerddon yn talu ffioedd dysgu yn uniongyrchol i\u2019r brifysgol. Gall myfyrwyr wneud cais am fwrsariaeth seiliedig ar incwm i helpu gyda chostau byw a gallant hefyd fod yn gymwys i wneud cais am fenthyciad ar gyfradd ostyngedig heb fod yn seiliedig ar incwm."}, {"text_idx": "#000042", "text": "Gall myfyrwyr o wledydd yr Undeb Ewropeaidd sydd fel arfer yn byw ac yn astudio yng Ngogledd Iwerddon hefyd fod yn gymwys am gymorth ariannol. Bydd swm y fwrsariaeth sydd ar gael i fyfyrwyr yn dibynnu ar incwm unigolyn a theulu."}, {"text_idx": "#000046", "text": "Cyngor da ar gyfer eich cais"}, {"text_idx": "#000048", "text": "Canfod mwy am y proffesiwn"}, {"text_idx": "#000049", "text": "Canfod os yw prentisiaeth yn iawn i chi."}]